Удзел дэ Голя і «Свабоднай Францыі» у барацьбе супраць фашызму, а таксама роля, якую ў гэтай барацьбе адыграў рух Супраціву, дазволілі Францыі, нягледзячы на цяжкае паражэнне 1940 г., завяршыць вайну ў табары пераможцаў. Францыя захавала статус вялікай дзяржавы. Атрымала месца ў ААН і СБ ААН, асобную акупацыйных зону ў Германіі і Аўстрыі, на ўзроўні з іншымі дзяржавамі падпісала дамовы з саюзнікамі Германіі і прыняла ўдзел у рабоце Міжнароднага ваеннага трыбунала.